APSTIPRINĀTS

VSIA „Paula Stradiņa klīniskā universitātes slimnīca”

 iepirkuma komisijas

2017.gada 29.marta sēdē

(protokols Nr.1)

**IEPIRKUMA**

**„Vadības un automatizācijas sistēmas apkope un remonts”**

**(identifikācijas Nr. PSKUS 2017/31)**

**NOLIKUMS**

Iepirkums tiek rīkots Publisko iepirkumu likuma (turpmāk – PIL) 9.panta noteiktajā kārtībā.

1. **Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002.

1. **Kontaktpersona**

Par iepirkuma dokumentāciju un organizatoriska rakstura informāciju – Diāna Belozerova, tālrunis 67069736, e-pasta adrese: diana.belozerova@stradini.lv.

1. **Informācija par iepirkuma priekšmetu**
	1. Iepirkuma priekšmets ir autonomo un vadības sistēmu uzturēšana un apkalpošana, saskaņā ar iepirkuma “Vadības un automatizācijas sistēmas apkope un remonts”, identifikācijas Nr.2017/31 (turpmāk – Iepirkums) nolikuma (turpmāk – Nolikums) 1.pielikumā “Tehniskais piedāvājums” (turpmāk – Tehniskā specifikācija) noteikto.
	2. Iepirkuma priekšmeta apraksts un apjoms ir noteikts Tehniskajā specifikācijā.
	3. Iepirkuma līguma darbības termiņš: 24 mēneši no Iepirkuma līguma noslēgšanas dienas.
	4. Pretendentam piedāvājums jāsagatavo un jāiesniedz par pilnu Iepirkuma priekšmeta apjomu. Nedrīkst iesniegt piedāvājuma variantus.
	5. CPV kods: 50530000-9 (iekārtu remonta un tehniskās apkopes pakalpojumi).
	6. Pasūtītāja pieejamās finanšu iespējas pakalpojuma iegādei – EUR 30 000,00 bez PVN.

**4. Iepirkuma identifikācijas Nr.** PSKUS 2017/31.

**5.** **Iepirkuma noteikumu saņemšana**

* 1. Nolikumu ieinteresētie piegādātāji var saņemt to lejuplādējot elektroniskajā formātā Pasūtītāja mājaslapā [www.stradini.lv](http://www.stradini.lv) sadaļā „Iepirkumi”.
	2. Lejuplādējot Noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā.

**Informācijas apmaiņas kārtība**

5.1. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

* 1. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	2. Jautājumuspar Nolikumā iekļautajām prasībām ieinteresētais piegādātājs uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: diana.belozerova@stradini.lv. Jautājumi tiek sagatavoti elektroniskā veidā, pievienojot elektroniskajam pastam skenētu dokumentu, kuru paraksta ieinteresētā piegādātāja paraksttiesīgā persona.
	3. Ja ieinteresētajam piegādātājam nav iespējas izmantot elektronisko pastu, tas var iesniegt jautājumus par Nolikumā iekļautajām prasībām personīgi Pasūtītājam valsts sabiedrība ar ierobežotu atbildību „Paula Stradiņa klīniskā universitātes slimnīca” Iepirkumu daļā, 2.korpusā, Pilsoņu ielā 13, Rīgā darba dienās no pulksten 8.30 līdz 17.00 vai nosūtīt pa pastu.
1. **Piedāvājuma iesniegšana**
	1. Piedāvājums jāiesniedz līdz **2017. gada 10.aprīļa pulksten 11.00**.
	2. Piedāvājums jāiesniedz personīgi (darba dienās no pulksten 8.30 līdz 17.00) vai nosūtot pa pastu.
	3. Iesniegšanas vieta – valsts sabiedrība ar ierobežotu atbildību „Paula Stradiņa klīniskā universitātes slimnīca”, Iepirkumu daļa, Pilsoņu ielā 13, Rīgā, 2.korpusa 2.stāvā.
	4. Ja piedāvājums tiek sūtīts pa pastu, pasta sūtījumam jābūt nogādātam Nolikuma 6.3.punktā norādītajā adresē līdz Nolikuma 6.1.punktā noteiktajam termiņam un par to pilnu atbildību uzņemas iesniedzējs.
	5. Iepirkuma komisija neatvērtu piedāvājumu nosūta pa pastu uz pretendenta norādīto adresi vai nepieņem to un atdod personīgi, ja piedāvājums iesniegts vai piegādāts Pasūtītājam pēc Nolikuma 6.1. punktā norādītā piedāvājuma iesniegšanas termiņa beigām.
	6. Iesniegtais piedāvājums, izņemot Nolikuma 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
	7. Pēc piedāvājumu iesniegšanas termiņa beigām pretendents nevar savu piedāvājumu grozīt un papildināt.
	8. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.
2. **Piedāvājuma noformēšana**
	1. Iepirkumā iesniedz piedāvājuma dokumentu oriģinālu un kopiju. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli. Pretendenta tehniskais un finanšu piedāvājums papildus ir jāiesniedz elektroniski MS Excel (vai ekvivalentā) formātā (CD,USB vai citā datu nesējā), saskaņā ar mājaslapā www.stradini.lv, sadaļā “Iepirkumi” formu, kas atrodama pie informācijas par Iepirkumu.
	2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis.
	3. Piedāvājums iesniedzams aizlīmētā iepakojumā, uz kura jānorāda:

|  |
| --- |
| VSIA “Paula Stradiņa klīniskā universitātes slimnīca”Pilsoņu iela 13, Rīga, LV-1002, LatvijaPretendenta nosaukums, reģ. Nr., juridiskā adrese, tālrunis, e-pasts**Iepirkumam “ Vadības un automatizācijas sistēmas apkope un remonts”, iepirkuma identifikācijas Nr. PSKUS 2017/31”****Neatvērt piedāvājumu līdz 2017.gada 10.aprīļa pulksten 11.00!** |

* 1. Piedāvājums sastāv no Nolikuma 10.,11. un 12.punktā noteiktajiem dokumentiem.
	2. Piedāvājuma dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild pretendents.
	4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. **Pretendents iesniedz parakstītu piedāvājumu. Piedāvājumu paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.**
	6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.
1. **Pretendentu atlases prasības**

8.1. Attiecībā uz pretendentu, kuram būtu piešķiramas Iepirkuma līguma slēgšanas tiesības, nepastāv PIL 9.panta astotās daļas 1., 2., 3. vai 4.punktā noteiktie pretendenta izslēgšanas nosacījumi, t.i., Pasūtītājs izslēdz pretendentu no dalības Iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

8.1.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

8.1.3. Iepirkuma procedūras dokumentu sagatavotājs (Pasūtītāja amatpersona vai darbinieks), Iepirkuma komisijas loceklis vai eksperts ir saistīts ar pretendentu PIL [25.panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem;

8.1.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas [1.](https://likumi.lv/doc.php?id=287760#p1), [2.](https://likumi.lv/doc.php?id=287760#p2) un [3.punkta](https://likumi.lv/doc.php?id=287760#p3) nosacījumi.

|  |  |
| --- | --- |
| **9. Pretendenta kvalifikācijas prasības** | **10. Pretendentam jāiesniedz šādi pretendenta kvalifikāciju apliecinoši dokumenti** |
| 9.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | 10.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 3.pielikumā pievienoto formu. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. Ja pretendents ir reģistrēts ārvalstīs, jāiesniedz attiecīgajā valstī izsniegta uzņēmuma reģistrācijas apliecības kopija vai izziņa (-s), kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. Par Latvijas Republikā reģistrētu pretendentu komisija pārbaudīs informāciju Uzņēmuma reģistra interneta mājaslapā [www.ur.gov.lv](http://www.ur.gov.lv/). |
| 9.2. Pretendentam pēdējo trīs gadu laikā (2014., 2015., 2016. un 2017. līdz piedāvājuma iesniegšanas dienai) ir pieredze vismaz **2 (divu)** vadības un automatizācijas sistēmas tehniskās apkopes pakalpojumu līgumu izpildē, kur kopējā sniegto pakalpojumu summa nav bijusi mazāka par EUR 20 000,00 (divdesmit tūkstoši *euro* un 00 centi) bez PVN.Pretendenti, kas dibināti vēlāk, uzrāda atbilstošo pieredzi par nostrādāto laiku. | 10.2. Lai apliecinātu Nolikuma 9.2.punkta izpildi, pretendentam jāiesniedz pretendenta sagatavots pieredzes apraksts saskaņā ar Nolikuma 4.pielikumā pievienoto veidni, klāt pievienojot vismaz viena pasūtītāja pozitīvu atsauksmi par norādīto līgumu. |
| 9.3. Pretendentam jābūt vismaz 3 speciālistiem ar atbilstošu 2013.gada 8.oktobra MK noteikumiem Nr.1041 elektrodrošības grupu ar kategoriju „B”. Vismaz viens speciālists ar kvalifikāciju apliecinošu sertifikātu elektroietaišu izbūves darbu vadīšanā ēku elektroinstalācijā līdz 1 kV. | 10.3.Tehniskā personāla, kas veiks tehniskās apkopes darbus vai remontdarbus saraksts, saskaņā ar Nolikuma 5.pielikuma veidni un: 10.3.1. derīgu apliecību kopijas, kas apliecina „B” elektrodrošības grupas piešķiršanu.10.3.2.derīgu sertifikāta kopiju par elektroietaišu izbūves darbu vadīšanu ēku elektroinstalācijā līdz 1 kV. |
| 9.4.Pretendentam jānodrošina prasības programnodrošinājumam BMS (automātiskās vadības sistēmas apkopei)* + 1. „Envision for Bactalk” ar VISIO 2010- Alerton kontrolieru programmēšana;
		2. FUPXL – DEOS kontrolieru programmēšana;
		3. CosmoWeb – vizualizācijas, trendlogu, trauksmes īsziņu konfigurēšana;
		4. ETS3.0;

Pretendenta piesaistītais personāls ir apmācīts veikt aukstumapgādes, siltumapgādes un ventilācijas sistēmu apkopi.  | 10.4.Pretendenta rakstisks **apliecinājums pievienojot personāla apmācības apliecinošu dokumenta kopiju**. |
| 9.5.Pretendentam ir Pakalpojuma sniegšanai nepieciešamais tehniskais aprīkojums (instrumenti, mēraparāti un licenzētas programmatūras u.c.), kas ļauj veikt visus minētos tehniskās apkopes darbus, nepieciešamās profesionālās un organizatoriskās spējas, kā arī infrastruktūra, apkalpošanas darbu veikšanas metodika (tehnoloģiskais apraksts) Pakalpojuma sekmīgai sniegšanai atbilstoši nolikumā noteiktajām prasībām. | 10.5.Pretendenta **rakstisks metodikas apraksts** un apliecinājums, ka pretendenta rīcībā ir tehniskais aprīkojums (instrumentiem, mēraparātiem un licenzētām programmatūrām u.c.) kas apliecina pretendenta atbilstību Nolikuma 9.5.punktā noteiktajām prasībām. |
| 9.6.Pretendenta uzņēmumā ir izstrādāta un ieviesta kvalitātes vadības sistēma, kas atbilst noteiktiem starptautiskiem, Eiropas vai Latvijas valsts standartiem (LVS) (ISO 9001:2008 vai ekvivalents). | 10.6. **Sertifikāta** (sertifikācijas institūcijas izsniegts apliecinājums) **kopija** vai citi pierādījumi par līdzvērtīgu kvalitātes vadības pasākumu īstenošanu, kas apliecina pretendenta atbilstību nolikuma 9.6.punktā noteiktajām prasībām. |
| 9.8. Pretendents līguma slēgšanas tiesību piešķiršanas gadījumā (bet ne vēlāk kā pirms pakalpojuma uzsākšanas) 5 (piecu) darba dienu laikā veiks savas civiltiesiskās atbildības apdrošināšanu par līguma izpildes laikā pretendenta darbības vai bezdarbības rezultātā pasūtītājam un trešajām personām (t.sk. arī darbu Pasūtītājam) nodarīto zaudējumu atlīdzināšanu ar atbildības limitu katrā gadījumā ne mazāku kā EUR 50 000,00 (piecdesmit tūkstoši *euro* un 00 centi), kopējo atbildības limitu EUR 150 000,00 (viens simts piecdesmit tūkstoši *euro* un 00 centi) un pašrisku ne lielāku kā EUR 50,00 (piecdesmit *euro* un 00 centi), 10 (desmit) darba dienu laikā pēc Līguma spēkā stāšanās, bet ne vēlāk kā pirms pakalpojuma uzsākšanas, iesniedzot pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. | 10.6. Lai apliecinātu atbilstību Nolikuma 9.7.punkta prasībām, ir jāiesniedz Pretendenta parakstīts apliecinājums, ka līguma slēgšanas tiesību piešķiršanas gadījumā tas veiks savas civiltiesiskās atbildības apdrošināšanu, saskaņā ar Nolikuma 9.8.punktu. |
| 9.9. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 10.7. Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā Iepirkuma līguma izpildei nepieciešamos resursus (norādot konkrēti, kas tiks veikts Iepirkuma līguma izpildes laikā), ja ar pretendentu tiks noslēgts Iepirkuma līgums.Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu Iepirkuma ietvaros. |
| 9.10. Pretendentam jānorāda visi apakšuzņēmēji, un apakšuzņēmēja apakšuzņēmēji. | 10.8. Pretendenta piesaistīto apakšuzņēmēju saraksts, norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un pievienojot finanšu aprēķinus, kas norāda līgumā nododamo daļu procentuāli vērtību. Apakšuzņēmēja veicamo būvdarbu vai sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par apakšuzņēmējiem jāiesniedz:10.8.1. nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās līguma daļas apraksts saskaņā ar tehnisko specifikāciju vai tāmi un jāpievieno finanšu aprēķins, kas norāda līgumā nododamo daļu procentuālo vērtību;10.8.2. katra apakšuzņēmēja apliecinājums par tā gatavību veikt tam izpildei nododamo līguma daļu. |

1. **Tehniskais piedāvājums.**
	1. Tehnisko un finanšupiedāvājumu pretendentam ir jāiesniedz kā savu piedāvājumu Tehniskās specifikācijas izpildei.
	2. Tehnisko piedāvājumu pretendents sagatavo un paraksta atbilstoši Nolikumam pievienotajai formai (Nolikuma 1.pielikums).
	3. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.
2. **Finanšu piedāvājums.**

12.1. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (Nolikuma 2.pielikums).

12.2. Finanšu piedāvājumā pretendentam jāietver visi izdevumi un izmaksas, kas saistītas ar pasūtījuma izpildi.

12.3. Finanšu piedāvājumā visas cenas norāda *euro* (EUR) bez pievienotās vērtības nodokļa.

12.4. Pretendents nedrīkst iesniegt Finanšu piedāvājuma variantus.

12.5. Finanšu piedāvājumā norādītajām cenām ir jābūt norādītām euro (EUR), aprēķinot un norādot piedāvātās cenas ar precizitāti divi cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar Iepirkuma līguma izpildi.

1. **Piedāvājuma vērtēšana, lēmuma pieņemšana**
	1. Pasūtītājs pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
	2. Piedāvājuma izvēles kritērijs ir saskaņā ar PIL 51.panta ceturto daļu – “Cena”. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu ar zemāko cenu un kura kvalifikācija ir atbilstoša Noteikumiem.
	3. Iepirkuma komisija piedāvājumu vērtēšanu veic slēgtās sēdēs šādos posmos:
		1. Piedāvājumu noformējuma pārbaude:
			1. Iepirkuma komisija novērtē katra piedāvājuma atbilstību Nolikuma 7. punktā noteiktajām prasībām un to vai iesniegti Nolikuma 10. un 11.punktā noteiktie dokumenti.
			2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.
		2. Pretendentu atlase:
			1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Nolikuma 9.punktā noteiktajām pretendentu atlases prasībām, vērtējot Nolikuma 10.punktā norādītos pretendenta dokumentus.
			2. Ja Pasūtītājs konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
			3. Ja pasūtītājs ir pieprasījis izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs pieteikumu vai piedāvājumu vērtē pēc tā rīcībā esošās informācijas.
			4. Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
			5. Ja pretendents neatbilst kādai no Nolikuma 9.punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.
		3. Piedāvājumu atbilstības pārbaude:
			1. Iepirkuma komisija pārbauda vai piedāvājums atbilst Tehniskajai specifikācijai.
			2. Ja tehniskais piedāvājums neatbilst Tehniskajai specifikācijai Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
		4. Piedāvājumu vērtēšana:
			1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.
			2. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.
			3. Ja Pasūtītājs konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Pasūtītājs rīko izlozi. Par izlozes noteikumiem tiek informēti pretendenti, kuru iesniegtie piedāvājumi atbilstoši izraudzītajam vērtēšanas kritērijam ir vienādi.
	4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	5. Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
	6. Informācijas pārbaude par PIL 9.panta astotajā daļā noteikto attiecībā uz pretendentu, kuram būtu piešķiramas Iepirkuma līguma slēgšanas tiesības:
		1. Iepirkuma komisija pārbauda vai attiecībā uz pretendentu, kuram būtu piešķiramas Iepirkuma līguma slēgšanas tiesības, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 1., 2. un 3.punktā minētie nosacījumi.
		2. PIL 9.panta astotās daļas 2.punktā minēto nosacījumu pārbaude ir par periodu: dienā, kad ir piedāvājumu iesniegšanas termiņa pēdējā diena, un dienā, kad pieņemts lēmums par iespējamu Iepirkuma līguma slēgšanas tiesību piešķiršanu.
		3. Lai pārbaudītu, vai pretendents nav izslēdzams no dalības Iepirkumā PIL 9.panta astotās daļas 1., 2. vai 4. punktā minēto apstākļu dēļ, Pasūtītājs rīkojas saskaņā ar PIL 9.panta devīto daļu.
		4. Atkarībā no PIL 9.panta devītās daļas 1. punkta "b" apakšpunktam veiktās pārbaudes rezultātiem Pasūtītājs rīkojas saskaņā ar PIL 9.panta 10.daļu.
		5. Attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4. punktā minēto personu Pasūtītājs pieprasīs, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4. punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai Pasūtītājs noteiks ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
	7. Lēmuma, ar kuru tiek noteikts uzvarētājs Iepirkumā, pieņemšana un paziņošana
		1. Iepirkuma komisija pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
		2. Iepirkuma komisija par uzvarētāju Iepirkumā atzīst pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9.panta astoto daļu.
		3. Ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Iepirkuma komisija pieņem lēmumu izbeigt iepirkumu bez rezultāta.
		4. Triju darbdienu laikā pēc lēmuma pieņemšanas Pasūtītājs informē visus pretendentus par Iepirkuma rezultātu un nosūta minēto lēmumu elektroniskā veidā, pievienojot elektroniskajam pastam skenētu dokumentu (Parakstīta lēmuma par iepirkuma rezultātu skenētu kopiju), kā arī savā pircēja profilā nodrošina brīvu un tiešu elektronisku piekļuvi PIL 9.panta trīspadsmitajā daļā minētajam lēmumam.
	8. Iepirkuma līguma slēgšana.
		1. Pretendentam, kurš tiek atzīts par uzvarētāju Iepirkumā, tiek piešķirtas Iepirkuma līguma slēgšanas tiesības. Iepirkuma līgums jāparaksta 10 (desmit) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas, ja vien nav vienošanās par citu termiņu. Ja norādītajā termiņā pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.
		2. Ja uzvarētājs Iepirkumā atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu.
		3. Pasūtītājs ir tiesīgs pārtraukt Iepirkumu un neslēgt Iepirkuma līgumu, ja tam ir objektīvs pamatojums.
		4. Atbilstoši PIL 9.panta 18.daļai, desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā Iepirkuma līguma darbības laikā, bet ne mazāk kā 36 mēnešus pēc Iepirkuma līguma spēkā stāšanās dienas.
2. **Pretendenta pienākumi un tiesības:**
	1. Iepirkuma komisijas noteiktajā termiņā sniegt atbildes un skaidrojumus uz Iepirkuma komisijas pieprasījumiem.
	2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
	3. Pretendentam ir tiesības pārsūdzēt Iepirkuma komisijas pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.
	4. Pretendenta tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.
3. **Iepirkuma komisijas pienākumi un tiesības:**
	1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Pieaicināt atzinumu sniegšanai neatkarīgus ekspertus ar padomdevēja tiesībām.
	3. Iepirkuma komisijas tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.

**1.pielikums Nolikumam**

(ID Nr. PSKUS 2017/31)

**TEHNISKAIS PIEDĀVĀJUMS**

**“Vadības un automatizācijas sistēmas apkope un remonts”**

(identifikācijas Nr. PSKUS PSKUS 2017/31)

*(pieejams Pasūtītāja mājas lapā* <http://www.stradini.lv/page/1843> *pie iepirkuma*

*PSKUS 2017/31)*

**2.pielikums Nolikumam**

(ID Nr. PSKUS 2017/31)

**FINANŠU PIEDĀVĀJUMS**

**“Vadības un automatizācijas sistēmas apkope un remonts”**

(identifikācijas Nr. PSKUS PSKUS 2017/31)

*(pieejams Pasūtītāja mājas lapā* <http://www.stradini.lv/page/1843> *pie iepirkuma*

*PSKUS 2017/31)*

**3.pielikums Nolikumam**

(ID. Nr. PSKUS 2017/31)

**Pieteikums dalībai iepirkumā** *(veidne)*

„Vadības un automatizācijas sistēmas apkope un remonts”

(ID Nr. PSKUS 2017/31)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā „Vadības un automatizācijas sistēmas apkope un remonts” ,ID Nr. PSKUS 2017/31 (turpmāk – Iepirkums);
2. apņemas sniegt pakalpojumu atbilstoši Iepirkumā iesniegtajam tehniskajam un finanšu piedāvājumam, piekrīt Iepirkuma nolikumā izvirzītajām prasībām un garantē Iepirkuma nolikuma izpildi, apliecinot, ka Iepirkuma nolikuma noteikumi ir skaidri un saprotami;
3. apņemas slēgt Iepirkuma līgumu saskaņā ar pievienoto Iepirkuma līguma projektu (Iepirkuma nolikuma 6.pielikums);
4. garantē, ka visa piedāvājumā sniegtā informācija un ziņas ir patiesas;
5. *apliecina, ka piedāvājumā ietvertās dokumentu kopijas atbilst to oriģināliem[[1]](#footnote-1)[1];*
6. *apliecina, ka piedāvājumā ietvertie dokumentu tulkojumi atbilst to oriģināliem[[2]](#footnote-2)[2];*

 *7. Pretendenta vai tā piesaistītā apakšuzņēmēja uzņēmums atbilst (vajadzīgo pasvītrot):*

1. *mazā uzņēmuma statusam (nodarbina mazāk nekā 50 personas, bilance nepārsniedz 10 miljonus euro);*
2. *vidējā uzņēmuma statusam (nodarbina mazāk nekā 250 personas, bilance nepārsniedz 43 miljonus euro).*

*Ja pretendents ir piegādātāju apvienība:*

*personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_;*

*katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Ja pretendents balstās uz citu personu/uzņēmuma kvalifikāciju:*

*persona, uz kuras iespējām pretendents balstās, lai izpildītu kvalifikācijas prasības (vārds uzvārds, personas kods) \_\_\_\_\_\_\_\_\_\_\_\_\_.*

*uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr., juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.*

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**4.pielikums nolikumam**

(ID. Nr. PSKUS 2017/31)

**Pretendenta pieredze pēdējo 3 (trīs) gadu laikā**

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersona) | Pieredzes apraksts,norādot veiktos darbus | Līguma apjoms EUR (bez PVN) | Līguma izpildes periods (uzsākšanas – pabeigšanas gads/mēnesis) |
|  |  |  |  |
|  |  |  |  |
|  |  |  |  |

Pielikumā: Pasūtītāju atsauksmes uz \_\_\_\_\_ lapām.

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums nolikumam**

(ID. Nr. PSKUS 2017/31)

**Pretendenta personāla saraksts**

|  |  |  |  |  |
| --- | --- | --- | --- | --- |
| Nr.p.k | Amata nosaukums līguma izpildē | Vārds, uzvārds | Sertifikāta /kvalifikāciju apliecinoša dokumentaNr. | Sertifikāta / kvalifikāciju apliecinoša dokumenta nosaukums |
|  |  |  |  |  |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

**Pielikumā:** kvalifikāciju apliecinošo dokumentu kopijas atbilstoši nolikuma 10.3.1. - 10.3.2. apakšpunkta prasībām kopā uz \_\_\_\_lapām.

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**6.pielikums Nolikumam**

(ID. Nr. PSKUS 2017/31)

**LĪGUMS Nr. \_\_\_\_\_\_\_\_\_\_\_\_\_\_\_\_\_**

Par vadības un automatizācijas sistēmas apkopi un remontu

Rīgā, 2017.gada \_\_.\_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**\_\_ “\_\_\_\_\_\_\_\_\_\_-”**,reģ.Nr. \_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_,tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_ pamata, turpmāk - **Izpildītājs**, no otras puses,

turpmāk abi kopā saukti – Puses, pamatojoties uz iepirkuma “Vadības un automatizācijas sistēmas apkope un remonts”, identifikācijas Nr.PSKUS 2017/31 (turpmāk – Iepirkums) rezultātiem noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Pasūtītājs uzdod, bet Izpildītājs apņemas veikt vadības un automatizācijas sistēmas (turpmāk – Sistēma) tehniskās apkopes, remontdarbus un bojājumu novēršanu (turpmāk – Pakalpojums) Pasūtītājam Pilsoņu ielā 13, Rīgā (turpmāk – Objekts), saskaņā ar Tehniskās specifikācijas (1.pielikums) prasībām un Finanšu piedāvājumu (2.pielikums).
	2. Izpildītājs sniedz Pakalpojumus Pasūtītajam sākot no Līguma parakstīšanas dienas un turpina sniegt 2 (divus) gadus vai līdz brīdim, kad summa par Pakalpojumiem ir sasniegusi EUR 30 000,00 bez PVN.
2. **LĪGUMA CENA UN NORĒĶINU KĀRTĪBA**
	1. Līguma cena Līguma darbības laikā nevar pārsniegt EUR 30 000,00 (trīsdersmit tūkstoši *euro* un 00 centi) bez pievienotās vērtības nodokļa (turpmāk – PVN).
	2. Cena par Pakalpojuma izmaksām ir norādīta Finanšu piedāvājumā (2.pielikums)
	3. Samaksa tiek veikta par faktiski sniegto Pakalpojuma apjomu 60 (sešdesmit) dienu laikā pēc Izpildītāja rēķina saņemšanas dienas. Izpildītājs, sagatavojot rēķinu, iekļauj tajā arī informāciju ar Līguma nosaukumu, datumu un numuru. Pamats rēķina izrakstīšanai ir abpusēji parakstīts Līguma 3.4.punktā minētais Pakalpojuma pieņemšanas – nodošanas akts.
	4. Par samaksas dienu tiek uzskatīta diena, kurā Pasūtītājs veicis bankas pārskaitījumu par Pakalpojumu uz Izpildītāja rēķinā norādīto bankas kontu.
3. **DARBU PIEŅEMŠANAS - NODOŠANAS KĀRTĪBA**
	1. Pasūtītājs Pakalpojumus pieprasa pēc nepieciešamības.
	2. Pakalpojumu nepieciešamības gadījumos Pasūtītājs paziņo par to Izpildītājam pa tālruni: 29121901 un Puses vienojas par Pakalpojuma sniegšanas laiku un termiņiem. Sistēmas bojājumu novēršanas gadījumos Izpildītājs apņemas ierasties Objektā saskaņā ar Tehniskās specifikācijas noteikumiem.
	3. Izpildītājs veic Sistēmu remontdarbus tikai pēc remontdarbu tāmes abpusējas saskaņošanas.
	4. Pēc sniegto Pakalpojumu pabeigšanas Izpildītājs iesniedz Pasūtītājam Pakalpojuma pieņemšanas – nodošanas aktu, kurā norādīti visi sniegtie Pakalpojumi. Pasūtītājs Pakalpojumu pieņemšanas – nodošanas aktu izskata un paraksta 5 (piecu) darba dienu laikā vai arī minētajā termiņā sniedz Izpildītājam pamatotas pretenzijas, ja sniegtie Pakalpojumi neatbilst Līguma un/vai Tehniskā piedāvājuma prasībām.
4. **GARANTIJAS NOSACĪJUMI**

4.1. Ja pēc Pakalpojuma pieņemšanas Pasūtītājs konstatē trūkumus vai defektus, kurus nebija iespējams konstatēt, pieņemot Pakalpojumus vispārējā kārtībā, vai rodas cita veida iebildumi par veikto Pakalpojumu kvalitāti, Pasūtītājam 5 (piecu) dienu laikā no Pakalpojuma pieņemšanas - nodošanas akta parakstīšanas brīža ir tiesības prasīt, lai Izpildītājs novērš konstatētos trūkumus un defektus.

4.2. Līguma 4.1.punktā noteiktajā kārtībā konstatētās un termiņā pieteiktās pretenzijas Izpildītājs apņemas novērst ar saviem līdzekļiem pretenzijā norādītajā laikā.

4.3. Gadījumā, ja Izpildītājs pretenzijā minētos termiņos neveic atklāto trūkumu novēršanu, Pasūtītājs novērš tos par saviem līdzekļiem. Visus Pasūtītāja izdevumus, kas saistīti ar minēto trūkumu novēršanu, Izpildītājs atlīdzina Pasūtītājam, saskaņā ar Pasūtītāja iesniegto rēķinu 15 (piecpadsmit) dienu laikā pēc to saņemšanas.

1. **PUŠU PIENĀKUMI UN TIESĪBAS**
	1. Izpildītāja pienākumi:
		1. veicamos Pakalpojumus izpildīt atbilstošā kvalitātē un norādītājā laikā saskaņā ar Līguma noteikumiem un Tehnisko specifikāciju. Izpildītājs ir atbildīgs par paveiktā darba kvalitāti;
		2. nodot Pasūtītāja rīcībā visu nepieciešamo dokumentāciju, tehniskos materiālus un citu informāciju kā arī sniegt Pasūtītājam rekomendācijas attiecībā uz Sistēmas pareizas lietošanas noteikumiem;
		3. veikt Pakalpojumus ar savām iekārtām, materiāliem, aprīkojumu un darba spēku;
		4. atbildēt par visiem zaudējumiem, kas Pakalpojuma izpildes laikā tiek nodarīti Pasūtītājam un atlīdzināt Pasūtītājam savas vainas dēļ nodarītos zaudējumus pilnā apmērā.
	2. Izpildītāja tiesības:
		1. saņemt samaksu par pilnīgi un pienācīgā kvalitātē sniegtiem Pakalpojumiem;
		2. saņemt Pasūtītāja rīcībā esošo tehnisko dokumentāciju, kas nepieciešama Pakalpojumu sniegšanai.
	3. Pasūtītāja pienākumi:
		1. paziņot Izpildītājam par jebkuru Sistēmas bojājumu Līgumā noteiktajā kārtībā;
		2. nodrošināt Izpildītāja darbinieku piekļūšanu Sistēmai ar Izpildītāju iepriekš saskaņotā laikā;
		3. nodrošināt Izpildītāju ar Pasūtītāja rīcībā esošo tehnisko dokumentāciju, kas nepieciešama Pakalpojumu sniegšanai;
		4. savlaicīgi apmaksāt Izpildītāja rēķinus par savlaicīgi un pienācīgā kvalitātē sniegtiem Pakalpojumiem.
	4. Pasūtītāja tiesības:
		1. ja Pasūtītājam ir radušās pamatotas pretenzijas par veiktajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā ir jānovērš pretenzijā minētie trūkumi.
2. **Pušu atbildība**
	1. Gadījumā, ka Pasūtītājs neveic Līgumā paredzētos maksājumus Līgumā norādītajos termiņos, viņš maksā Izpildītājam līgumsodu 0,1% apmērā no laikā neapmaksātās summas par katru nokavējuma dienu.
	2. Gadījumā, ja Izpildītājs neievēro Līguma 3.2. vai 4.2.punktos Pušu saskaņotos termiņus, Izpildītājs maksā Pasūtītājam līgumsodu 10 (desmit) EUR apmērā par katru termiņa nokavējuma dienu.
	3. Gadījumā, ja Izpildītājs nenovērš Sistēmas bojājumus avārijas stāvokļa rašanās gadījumā, Pasūtītājam ir tiesības pieaicināt citu izpildītāju avārijas stāvokļa novēršanai. Šādā gadījumā Izpildītājs sedz Pasūtītāja izdevumus par veiktajiem remontdarbiem.
	4. Līgumsoda samaksa neatbrīvo Puses no Līguma saistību pilnīgas un pienācīgas izpildes pienākuma.
	5. Jebkura šajā Līgumā noteiktā līgumsoda apmērs nedrīkst pārsniegt 10% (desmit procentus) no Līguma 2.1. punktā norādītās summas.
3. **NEPĀRVARAMĀ VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
4. **CITI NOTEIKUMI**
	1. Līgums stājas spēkā ar tā abpusējas parakstīšanas dienu un ir attiecināms uz laika periodu līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem:
		1. 24 (divdesmit četri) mēneši no Līguma spēkā stāšanās dienas;
		2. Līguma summa ir izlietota.
	2. Izmaiņas Līgumā vai Līguma papildinājumi stājas spēkā un kļūst par neatņemamu un būtisku Līguma sastāvdaļu tikai tad, ja par to ir panākta Pušu rakstiska vienošanās.
	3. Pasūtītājs ir tiesīgs lauzt šo Līgumu vienpusēji, rakstiski brīdinot Izpildītāju 15 (piecpadsmit) dienas iepriekš, ja:
		1. Pakalpojumi tiek veikti nekvalitatīvi;
		2. Izpildītājs vairākkārt nav novērsis Pasūtītāja Sistēmas atklātos bojājumus vai citas pretenzijas;
		3. Izpildītājs izmanto nekvalitatīvus materiālus.
	4. Ja remontdarbos izmantotie materiāli neatbilst vispārpieņemtām kvalitātes prasībām vai nav darba kārtībā, tiek uzskatīts, ka ir izmantoti nekvalitatīvi materiāli remonta darbu veikšanai.
	5. Līgumu var izbeigt, Pusēm rakstiski vienojoties 30 (trīsdesmit) dienas iepriekš.
	6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā noteiktie Pušu rekvizīti, tālruņa, faksa numuri, adreses u.c., tad tā 3 (trīs) darba dienu laikā paziņo par to otrai Pusei. Ja Puses neizpilda šī punkta noteikumu, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
	7. Visus strīdus, kas izriet no šī Līguma Puses risina savstarpēju sarunu ceļā. Ja nav iespējams vienoties 15 (piecpadsmit) dienu laikā no strīda rašanās dienas, jebkura no Pusēm ir tiesīga griezties Latvijas Republikas tiesu iestādēs strīdus izšķiršanai.
	8. Kontrolēt šī Līguma izpildi un parakstīt nodošanas un pieņemšanas aktus un rēķinus:
		1. VSIA "Paula Stradiņa klīniskā universitātes slimnīca" Infrastruktūras un uzturēšanas daļas enerģētiķi Konstantīnu Rasupu, tālr. 27099140, e-pasts: konstantins.rasups@stradini.lv vai viņa prombūtnes laikā VSIA "Paula Stradiņa klīniskā universitātes slimnīca" Infrastruktūras un uzturēšanas daļas vadītāja vietnieku Mārtiņu Mūrnieku, tālr. 29241603, e-pasts: martins.murnieks@stradini.lv.
		2. Izpildītājs pilnvaro: \_\_\_\_\_\_\_\_\_\_\_\_\_\_\_(vārds, uzvārds, tālrunis, e-pasts).
	9. Līgums sastādīts latviešu valodā 2 (divos) eksemplāros uz \_\_ (\_\_\_\_\_) lapām ar 2 (diviem) pielikumiem uz \_\_ (\_\_\_\_\_\_\_\_\_\_\_\_) lapām, no kuriem viens glabājas pie Izpildītāja, otrs - pie Pasūtītāja. Visiem Līguma eksemplāriem ir vienāds juridisks spēks.
5. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
|  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |
| --- | --- |
| **VSIA „Paula Stradiņa klīniskā universitātes slimnīca”** | **\_\_\_\_\_\_\_\_\_\_\_\_\_\_\_** |
| Reģ. Nr.: 40003457109Juridiskā adrese: Pilsoņu iela 13,Rīga,LV-1002, LatvijaTālrunis: +371 67069602Banka: AS SEB bankaBankas kods : UNLALV2XNorēķinu konta Nr.:LV93UNLA003029467144 |  Reģ. Nr.\_\_\_\_\_\_\_\_\_\_\_\_\_\_\_\_\_\_Adrese:\_\_\_\_\_\_\_\_\_\_\_\_\_\_\_\_\_\_\_Tālrunis:\_\_\_\_\_\_\_\_\_\_\_\_\_\_\_\_\_\_\_\_Banka:\_\_\_\_\_\_\_\_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_\_\_\_\_\_\_\_Norēķinu konta Nr.\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valdes priekšsēdētāja |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |  |

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)